# โนโกะตัน เพื่อนฉันพันธุ์กวาง
โนโกะตัน เพื่อนฉันพันธุ์กวาง  เป็นซีรีส์มังงะญี่ปุ่นที่แต่งเรื่องและวาดภาพโดยโอชิโอชิโอะ เริ่มตีพิมพ์ในนิตยสารโชเน็งแม็กกาซีนเอดจ์ นิตยสารมังงะแนวโชเน็งของสำนักพิมพ์โคดันชะในเดือนพฤศจิกายน พ.ศ. 2562 หลังจากการยุบนิตยสารในเดือนตุลาคม พ.ศ. 2566 ซีรีส์มังงะได้รับการย้ายไปเผยแพร่ในเว็บไซต์แม็กกาซีนพ็อกเก็ตในเดือนธันวาคมปีเดียวกัน ซีรีส์อนิเมะโทรทัศน์ดัดแปลงผลิตโดยวิตสตูดิโอ ออกอากาศตั้งแต่เดือนกรกฎาคมถึงกันยายน พ.ศ. 2567

เรื่องย่อ
โคชิ โทราโกะ เป็นเด็กสาวมัธยมปลายผู้โด่งดังและงดงามที่พยายามรักษาภาพลักษณ์ภายนอกให้เรียบร้อยและงดงามอยู่เสมอ แต่แล้ววันหนึ่ง เธอก็ช่วยเด็กสาวเขากวางท่าทางแปลก ๆ คนหนึ่งที่ห้อยอยู่บนสายไฟฟ้าระหว่างทางไปโรงเรียน จากนั้นไม่นานเด็กสาวคนนั้นก็ย้ายมาที่โรงเรียนของโทราโกะโดยแนะนำตนว่าชื่อชิกาโนโกะ โนโกะ และเริ่มลากโทราโกะเข้าสู่เรื่องราวตลกขบขันแสนแปลกประหลาดของเธอ โทราโกะรู้สึกกลัวว่าโนโกะจะเปิดเผยอดีตซ่อนเร้นของตนที่เคยเป็นอันธพาลแยงกีหัวรุนแรง ในขณะเดียวกันโทราโกะก็ดูเหมือนจะเป็นเพียงคนเดียวที่สังเกตเห็นว่าโนโกะมีอะไรที่ผิดปกติ

ตัวละคร
 / 

ตัวละครหลักและประธานสภานักเรียนของโรงเรียน เป็นอดีตแยงกี (อันธพาล) ผู้มีฉายาว่า "เดรัจฉานแห่งฮิโนะ" โทราโกะพยายามสร้างภาพลักษณ์ในฐานะนักเรียนในอุดมคติผู้มีเกียรติ แต่ก็ต้องรับมือกับโนโกะที่ดึงเธอกลับไปสู่นิสัยเก่า ๆ ขณะที่เธอพยายามจัดการกับความไม่ปกติใหม่ ๆ ในชีวิตประจำวันของเธอ ภายหลังโทราโกะกลายเป็นประธานชมรมกวางของโรงเรียนอย่างไม่เต็มใจ ชมรมกวางเป็นชมรมที่ริเริ่มโดยโนโกะซึ่งเธอและเพื่อนกวางตัวอื่น ๆ พบกันหลังเลิกเรียน

 / 

ลูกผสมกวาง-สาวผู้ลึกลับและวิกลจริตที่ปรากฏตัวต่อหน้าโทราโกะ อ้างว่าตน "ได้กลิ่น" อดีตในฐานะแยงกีของโทราโกะได้ และอยู่ใกล้ ๆ โทราโกะอยู่เสมอหลังจากโนโกะได้รับการช่วยเหลือจากการห้อยบนสายไฟฟ้า โนโกะมีลักษณะบางอย่างคล้ายกวางอย่างการชอบกินเซ็มเบกวางและมีเขาแบบกวางงอกออกมาจากศีรษะ แต่โนโกะสามารถถอดเขาออกได้ และเขานั้นสามารถเป็นอะไรก็ได้ตั้งแต่ระเบิด ที่เก็บอาหาร ไปจนถึงรยางค์คล้ายหนวด หรือแม้แต่ใช้เป็นคันโยกเพื่อเปิดส่วนบนของศีรษะ โนโกะยังเป็นผู้ริเริ่มชมรมกวางในโรงเรียนที๋ซึ่งสมาชิกชมรมจะต้องดูแลกวางอย่างโนโกะ 

น้องสาวของโทราโกะที่ติดพี่สาวมากจนถึงขั้นที่อังโกะพยายามจะฆ่าโนโกะหลังจากกล่าวหาว่าเธอขโมยความสนใจของโทราโกะไปจากตน หลังจากต่อสู้กับโนโกะจนเสมอกันในการแข่งขันตอบคำถามเรื่องโทราโกะ อังโกะก็ทำความเข้าใจกับโนโกะได้ และในภาคเรียนถัดมาอังโกะก็ได้เข้าร่วมชมรมกวาง

นักเรียนชั้นปีหนึ่งที่อ้างว่าเธออยากเป็นกวางหลังจากได้รับเซ็มเบกวางจากโนโกะก่อนไปโรงเรียน เธอชอบหุงข้าวและมีความฝันที่จะปลูกนาข้าวของตัวเอง

รองประธานสภานักเรียนโรงเรียนในสังกัดโทราโกะ เธอมองว่าชมรมกวางเป็นคู่แข่งของเธอ

สื่อ
มังงะ
โนโกะตัน เพื่อนฉันพันธุ์กวาง เขียนและวาดภาพโดยโอชิโอชิโอะ โดยเริ่มตีพิมพ์ในนิตยสารโชเน็งแม็กกาซีนเอดจ์ นิตยสารมังงะโชเน็งของโคดันชะ เมื่อวันที่ 15 พฤศจิกายน พ.ศ. 2562 หลังจากตีพิมพ์ โชเน็งแม็กกาซีนเอดจ์ ฉบับสุดท้ายในวันที่ 17 ตุลาคม พ.ศ. 2566 เรื่องนี้ได้ถูกโอนไปยังเว็บไซต์แม็กกาซีนพ็อกเก็ตในวันที่ 20 ธันวาคมปีเดียวกัน โดยเดือนพฤษภาคม พ.ศ. 2567 ได้มีการรวบรวมไว้เป็นเล่มทังโกบง ถึงเล่มที่ 6

จำนวนเล่ม

อนิเมะ
ได้รับการประกาศดัดแปลงเป็นซีรีส์อนิเมะโทรทัศน์เมื่อวันที่ 13 มีนาคม พ.ศ. 2567 ที่สร้างโดย วิตสตูดิโอ และกำกับโดย มาซาฮิโกะ โอตะ โดยมี ทากาชิ อาโอชิมะ เขียนบทและควบคุมบท ออกแบบตัวละครโดย อายูมุ สึจิมูระ  และเพลงประกอบโดย Yasuhiro Misawa ซีรีส์อนิเมะออกอากาศในวันที่ 7 กรกฎาคม พ.ศ. 2567  ทางเครือข่ายโตเกียวเอ็มเอกซ์ และนิปปงทีวี เพลงเปิด "ชิกะอิโระเดส์"  ขับร้องโดยเมงูมิ ฮัง, ซากิ ฟูจิตะ, รูอิ ทานาเบะ และฟูกะ อิซูมิในฐานะตัวละครในชมรมกวางที่รับบทพากย์ ในขณะที่เพลงปิด "ชิกะเซ็มเบ โนะ อูตะ"  ขับร้องโดยฮังและฟูจิตะในฐานะตัวละครที่รับบทพากย์ รีโมว์ เป็นผู้ถือลิขสิทธิ์ของเรื่องนี้

ดูเพิ่ม
ซากูระ ไมไม ซีรีส์มังงะอีกเรื่องโดยโอชิโอชิโอะ